รายงานสุขภาพ เกี่ยวกับผลพวงของการแต่งงาน
เป็นเวลาหลายปีมาแล้ว ที่นักวิจัยระบุว่า คนที่แต่งงานแล้วจะมีอายุยืนยาวกว่า และแข็งแรงกว่าคนที่ยังไม่ได้แต่งงาน หรืออาจจะเรียกว่าเป็นผลป
คุณหมอโอมาห์ ราห์แมนแห่ง Indepentdent University of Bangladeshบอกว่าหญิงหม้ายที่สามีเสียชีวิต มีแนวโน้มทีจะดำรงชีวิตได้ต่อไปดีกว่าผู้ชายที่ภรรยาเสียชีวิตหรือหย่าร้าง คุณหมอราห์แมนบอกว่า ผู้ชายที่สูเสียภรรยา จะทุกข์ทรมานมากกว่าเพราะดูเหมือนพวกเขาจะขาดการติดต่อกับสังคมรอบข้างเนื่องจากส่วนใหญ่ผู้หญิงจะเป็นคนสร้างเครือข่ายทางสังคมภายในครอบครัวและเมื่อผู้ชายหย่าร้างกับภรรยา หรือภรรยาเสียชีวิต พวกเขาจะรู้สึกว่าชีวิตล้มเหลวไม่มีใครคอยทำกับข้าว ดูแลบ้าน ทำความสะอาด ขาดการติดต่อกับเพื่อนฝูงและผู้ชายกลุ่มนี้มีอัตราการตายสูงมาก ในขณะเดียวกันคุณหมอบอกว่า สิ่งที่น่าประหลาดใจก็คือ ลูกๆจะเป็นสิ่งสำคัญที่สร้างความแตกต่างะหว่างสามีภรรยาที่หย่าร้าง โดยเฉพาะลูกสาวโดยจากการวิจัยกลุ่มตัวอย่าง 800 ครอบครัวในหลายหมู่บ้านในบังคลาเทศพบว่า แม่ที่แก่เฒ่ามีแนวโน้มสุขภาพดีหากมีลูกสาว ไม่ว่าลูกสาวนั้นจะอยู่ด้วยกันหรืออยู่ไกลแค่ไหนก็ตามรายงานบอกว่าเพียงแค่มีลูกสาวก็พอจะเป็นหลักประกันได้ว่า สุขภาพของคุณแม่ในยามชราน่าจะดีกว่าอย่างแน่นอน คุณหมอราห์แมนยังบอกด้วยว่าผลการวิจัยที่สร้างความประหลาดใจที่สุด ก็คือลูกสาวที่มีการศึกษาดีจะมีส่วนช่วยด้านสุขภาพดีเช่นกัน โดยการวิจัยพบว่า ผู้หญิงที่อายุ 60 ปีขึ้นไป หากมีลูกสาวเรียนในโรงเรียนอย่างน้อย 6 ปีจะมีสุขภาพดีกว่าผู้หญิงที่มีลูกสาวที่ไม่ได้จบการศึกษาเลยถึงสามเท่า รายงานเรื่องนี้ ตีพิมพ์อยู่ในรายงานประจำปีของสมาคมสาธารณสุขอเมริกัน